**OBEC Slavošovce**

**049 36 Slavošovce 113**

 **starosta@slavosovce.sk**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výberové konanie na obsadenie miesta riaditeľa**

**Základnej školy Pavla Emanuela Dobšinského Slavošovce**

Obec Slavošovce podľa § 5 ods. 3 zákona NR SR č. 552/ 2003 Z. z. o výkone práce vo verejnom záujme v znení neskorších predpisov a v súlade s  § 3 a § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, zákonom č.138/2019 Z. z. o pedagogických a odborných zamestnancoch a zákonom č. 245/2008 Z. z. o výchove a vzdelávaní (školský zákon) v znení neskorších predpisov  vyhlasuje

**V Ý B E R O V É     K O N A N I E**

 na obsadenie funkcie **riaditeľa Základnej školy Pavla Emanuela Dobšinského Slavošovce**

s predpokladaným nástupom do funkcie od **01.09.2024**

**Kvalifikačné predpoklady na výkon pracovnej činnosti vedúceho pedagogického zamestnanca § 39 ods. 3 zákona č. 138/2019 Z. z. o pedagogických zamestnancoch a odborných zamestnancoch osobitné kvalifikačné predpoklady:**

* kvalifikačné predpoklady na výkon pracovnej činnosti v príslušnej kategórii alebo v  podkategórii pedagogického zamestnanca (§10), získanie vyžadovaného stupňa vzdelania v príslušnom odbore vzdelávania alebo študijnom odbore a v príslušnom študijnom programe (§11 a §12)
* bezúhonnosť (§ 15 zákona č. 138/2019 Z. z. o pedagogických a odborných zamestnancoch a § 3 zákona č. 552/2003 Z. z. o výkone práce vo verejnom záujme)
* zdravotná spôsobilosť, (§16 ),
* ovládanie štátneho jazyka (§17)
* najmenej päť rokov pedagogickej činnosti (§3 zákona č. 596/2003 Z. z.)

**Ďalšie požiadavky a kritériá:**

* znalosť príslušnej legislatívy pre daný druh a typ školy
* riadiace, komunikačné a organizačné schopnosti
* asertivita, flexibilita, zodpovednosť, spoľahlivosť
* aktívna znalosť práce s PC (Word, Excel, Internet)
* spôsobilosť na právne úkony v plnom rozsahu

**Zoznam požadovaných dokladov:**

* písomná žiadosť o zaradenie do výberového konania (prihláška),
* overené kópie dokladov o dosiahnutom vzdelaní, fotokópie ďalších dokladov preukazujúcich získané špeciálne znalosti (certifikáty, atestácie, a pod.)
* profesijný štruktúrovaný životopis,
* potvrdenie o dĺžke pedagogickej  činnosti,
* písomný návrh koncepcie rozvoja školy
* lekárske potvrdenie o zdravotnej spôsobilosti (telesnej a duševnej)  na výkon práce učiteľa a vedúceho pedagogického zamestnanca
* písomný súhlas uchádzača s použitím osobných údajov pre potreby výberového konania  v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov

**Doplňujúce informácie pre uchádzačov**

* osobné údaje uchádzačov budú spracované za účelom vykonania výberového konania na funkciu riaditeľa školy. Rozsah spracovania je na základe § 13 ods. 1 písm. b) zákona 18/2018 Z.z. o ochrane osobných údajov a o zmene a doplnení niektorých zákonov,
* platové podmienky sú určené podľa zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme v znení neskorších predpisov v nadväznosti na zákon 138/2019 Z.z. Funkčný plat bude stanovený podľa dosiahnutého vzdelania, odpracovaných rokov a plnenia pracovných úloh v rozmedzí od 1068,- eur.

**Termín a miesto podania žiadosti**
* písomnú žiadosť o zaradenie do výberového konania so všetkými požadovanými dokladmi doručte osobne alebo poštou na adresu **OBEC Slavošovce, 049 36 Slavošovce 113,**
* termín ukončenia prijímania prihlášok: **14.05.2024 do 12.00 hod.**, obálku označte heslom **„Výberové konanie – Základná škola Pavla Emanuela Dobšinského, Slavošovce 125, 049 36 Slavošovce – NEOTVÁRAŤ."**

**Termín a miesto výberového konania**

písomne oznámi **prihláseným uchádzačom, ktorí spĺňajú požadované podmienky účasti na výberovom konaní**  Rada školy najmenej 7 dní pred jeho konaním.

**Vyhlasovateľ výberového konania** si vyhradzuje právo nezaradiť do výberového konania uchádzačov, ktorí nespĺňajú požadované podmienky.

Slavošovce, 23.04.2024

 Ing. Angela Kolesárová starostka obce